Peter Budaj

**Peter Budaj** (* 18. september 1982, Banská Bystrica) je bývalý  slovenský hokejový brankár, ktorý hrával v NHL za klubyTampa Bay Lightning, Los Angeles Kings, Montreal Canadiens a Colorado Avalanche. 

## Klubový hokej
S hokejom začínal v Banskej Bystrici. Pred sezónou 1999/2000 odišiel do zámoria, kde prešiel juniorskou súťažou OHL v tíme Toronto St. Michael's Majors. V roku 2003 ho draftoval v druhom kole z celkového 63. miesta klub NHL – Colorado Avalanche. Nasledujúce tri sezóny pôsobil na farme Colorada v tíme Hershey Hershey Bears. 

### NHL
Pred začiatkom sezóny 2005/2006 podpísal zmluvu s Colorado Avalanche, kde pôsobil ako náhradník Davidovi Aebischerovi, neskôr však získal miesto jednotky. Stal sa tak po Jánovi Lašákovi a Rastislavovi Staňovi tretím slovenským brankárom, ktorý chytal v najlepšej hokejovej lige sveta. Premiéru v NHL zaznamenal v októbri 2005 vo víťaznom zápase proti Dallasu (3:2) a prvé čisté konto zaznamenal v marci 2006 v dueli s Calgary (3:0). V Colorade pôsobil celkom šesť sezón počas ktorých odchytal 242 duelov, z toho 101 víťazných. Po tom, čo s ním Colorado nepredĺžilo zmluvu v júli 2011 ako neobmedzený voľný hráč podpísal dvojročnú zmluvu v hodnote 2,3 milióna amerických dolárov s tímom Montrealu Canadiens, kde pôsobil ako brankárska dvojka. Po dvoch sezónach s Montrealom predĺžil zmluvu o ďalšie dva roky. Pred sezónou 2014/2015 bol vymenený do tímu Winnipeg Jets. Klub ho však zaradil na waiver listinu voľných hráčov, z ktorej si ho nevyhral žiadny klub NHL. Sezónu tak odohral vo farmárskej AHL v tíme St. John's IceCaps. V auguste 2015 absolvoval skúšku v tíme Los Angeles Kings na ktorej neuspel a klub ho preradil do AHL. Následne však Los Angeles Kings, prišlo o jedného zo svojich brankárskych opôr a slovenský gólman podpísal ročnú dvojcestnú zmluvu. Do bránky Los Angeles Kings sa postavil iba raz a to vo februári 2016 v zápase proti New Yorku Rangers (5:4). Zvyšok sezóny odchytal na farme v tíme Ontario Reign. V sezóné 2016/2017 sa po zranení Jonathana Quicka hneď v prvom zápase, dostal Budaj do brány Los Angeles Kings kde vychytal z 53 zápasov, 27 víťazných a hneď 7 krát vychytal čisté konto. Potom bol avšak vymenený za Bena Bishopa do tímu Tampa Bay Lightning.

## Reprezentácia
Peter Budaj odohral za Slovensko **11** reprezentačných zápasov, zúčastnil sa ZOH 2006, ZOH 2010, MS 2008 a MS 2010. Nosí reprezentačný dres číslo 31.

### [[Ľadový hokej na zimných olympijských hrách 2006|ZOH 2006]]
Jeho prvým významným reprezentačným podujatím boli olympijské hry v Turíne, kde Slovensko dosiahlo piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Budaj odchytal tri zápasy vrátane štvrťfinálového. Celkovo dostal 6 gólov.

### [[Ľadový hokej na Zimných olympijských hrách 2010 – mužský turnaj|ZOH 2010]]
Peter Budaj bol nominovaný na Zimné olympijské hry 2010. Keďže Jaroslav Halák sa zhostil role tímovej jednotky na výbornú, Budaj nedostal príležitosť ani v jednom zápase a spolu s Rastislavom Staňom bol v roli nehrajúceho náhradníka. Slovensko obsadilo v hokejovom turnaji mužov historické 4. miesto, keď nezvládlo tretiu tretinu súboja o bronz proti Fínsku (3:5).

### [[Majstrovstvá sveta v ľadovom hokeji 2008|MS 2008]]
Po vypadnutí Colorada s Detroitom v play-off NHL akceptoval pozvánku trénera Júliusa Šuplera a posilnil slovenský výber na šampionáte. Chytal v poslednom stretnutí základnej skupiny proti Fínsku (2:3). Slovensko zostúpilo do boja o udržanie, v dvoch úspešných zápasoch proti Slovinsku nenastúpil kvôli črevnej viróze. Slovensko obsadilo 13. miesto.

### [[Majstrovstvá sveta v ľadovom hokeji 2010|MS 2010]]
Prvé kolo play-off NHL sa skončilo ešte pred začiatkom MS 2010, Colorado Avalanche v ňom neuspelo. Peter Budaj sa rozhodol cestovať na šampionát a stal sa slovenskou tímovou jednotkou. Nastúpil vo všetkých šiestich zápasoch Slovenska, dvakrát musel byť striedaný Rastislavom Staňom. Za celý turnaj dostal 13 gólov a v súboji proti Bielorusku (4 : 2) dosiahol svoje vôbec prvé víťazstvo na majstrovstvách sveta. Slovensko nezvládlo kľúčový súboj osemfinále proti Nemecku (1 : 2) a umiestnilo sa na konečnom 12. mieste. Peter Budaj bol medzi trojicou najlepších hráčov Slovenska na šampionáte.

## Štatistika
### Klubová štatistika

### Medzinárodné

## Referencie

## Iné projekty

## Externé odkazy
* 
* Stránka Petra Budaja 
* Peter Budaj na stránke SlovakNHL.sk 
* 
* 
* Peter Budaj na stránke Colorado Avalanche
* Peter Budaj na eliteprospects.com/

Kategória:Osobnosti z Banskej Bystrice
Kategória:Slovenskí hokejisti
Kategória:Slovenskí hokejoví brankári
Kategória:Slovenskí olympionici
Kategória:Brankári v NHL
Kategória:Hráči Colorado Avalanche
Kategória:Slovenskí hokejisti draftovaní NHL
Kategória:Hokejisti draftovaní klubom Colorado Avalanche
Kategória:Účastníci MS v hokeji 2008
Kategória:Účastníci MS v hokeji 2010
Kategória:Brankári Montreal Canadiens
Kategória:Brankári Colorado Avalanche
Kategória:Brankári Los Angeles Kings
Kategória:Brankári Tampa Bay Lightning
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014